CELEX: 62019CN0555
Language: el
Date: 2019-07-19 00:00:00
Title: Υπόθεση C-555/19: Αίτηση προδικαστικής αποφάσεως την οποία υπέβαλε το Landegericht Stuttgart (Γερμανία) στις 19 Ιουλίου 2019 – Fussl Modestraße Mayr GmbH κατά SevenOne Media GmbH

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/21
            
         
      Αίτηση προδικαστικής αποφάσεως την οποία υπέβαλε το Landegericht Stuttgart (Γερμανία) στις 19 Ιουλίου 2019 – Fussl Modestraße Mayr GmbH κατά SevenOne Media GmbH
      (Υπόθεση C-555/19)
      (2019/C 357/26)
      Γλώσσα διαδικασίας: η γερμανική
      
         Αιτούν δικαστήριο
      
      Landegericht Stuttgart
      
         Διάδικοι στην υπόθεση της κύριας δίκης
      
      
         Ενάγουσα: Fussl Modestraße Mayr GmbH
      
         Εναγόμενη: SevenOne Media GmbH
      
         Προδικαστικά ερωτήματα
      
      
                  1.
               
               
                  Έχουν
                  
                              α)
                           
                           
                              το άρθρο 4, παράγραφος 1, της οδηγίας 2010/13/ΕΕ (1),
                           
                        
                              β)
                           
                           
                              η αρχή της ισότητας του δικαίου της Ένωσης και
                           
                        
                              γ)
                           
                           
                              οι διατάξεις του άρθρου 56 ΣΛΕΕ σχετικά με την ελεύθερη παροχή υπηρεσιών την έννοια ότι αντιτίθενται σε εθνική ρύθμιση απαγορεύουσα την περιφερειακή μετάδοση διαφημίσεων σε ραδιοτηλεοπτικά προγράμματα τα οποία έχουν λάβει άδεια εκπομπής σε ολόκληρη την επικράτεια του κράτους μέλους;
                           
                        
            
                  2.
               
               
                  Συντρέχει λόγος διαφορετικής εκτιμήσεως του πρώτου ερωτήματος, εάν το εθνικό δίκαιο επιτρέπει τη θέσπιση νομοθετικών διατάξεων, κατά τις οποίες η χορήγηση άδειας μεταδόσεως διαφημιστικών μηνυμάτων σε περιφερειακό επίπεδο μπορεί να επιτρέπεται βάσει νόμου και απαιτεί, στην περίπτωση αυτή, πρόσθετη διοικητική άδεια;
               
            
                  3.
               
               
                  Συντρέχει λόγος διαφορετικής εκτιμήσεως του πρώτου ερωτήματος, εάν δεν έχει γίνει πράγματι καμία χρήση της περιγραφείσας στο δεύτερο ερώτημα δυνατότητας χορηγήσεως άδειας μεταδόσεως διαφημιστικών μηνυμάτων σε περιφερειακό επίπεδο, με αποτέλεσμα να απαγορεύεται εν γένει η διαφήμιση σε περιφερειακό επίπεδο;
               
            
                  4.
               
               
                  Έχει το άρθρο 11 του Χάρτη των Θεμελιωδών Δικαιωμάτων της Ευρωπαϊκής Ένωσης, υπό το πρίσμα του άρθρου 10 της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών και της νομολογίας του Ευρωπαϊκού Δικαστηρίου των Δικαιωμάτων του Ανθρώπου, και ειδικότερα της αρχής της πολυφωνίας στην ενημέρωση, την έννοια ότι αντιτίθεται σε εθνική ρύθμιση, όπως αυτή που περιγράφεται στο πρώτο, στο δεύτερο και στο τρίτο ερώτημα;
               
            
         (1)  Οδηγία του Ευρωπαϊκού Κοινοβουλίου και του Συμβουλίου, της 10ης Μαρτίου 2010, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την παροχή υπηρεσιών οπτικοακουστικών μέσων (ΕΕ 2010, L 95 σ. 1).